Turkmaniston prezidenti Gurbanguli Berdimuxamedov sanoat va kommunikatsiyalar vazirligiga “Gundogdy” korxonasi bilan Lebap viloyatida aeroportni loyihalashtirish va qurishga shartnoma tuzishga ruxsat berdi. Bu haqda “Turkmaniston. Oltin asr” nashri xabar berdi. Yangi aeroport Kerki shahrida paydo bo‘ladi va uning o‘tkazish qobiliyati soatiga 100 yo‘lovchini tashkil qiladi. Qurilish ishlarini joriy yil mayida boshlash, aeroportni esa 2021 yil aprelidan kech bo‘lmagan muddatda foydalanishga topshirish rejalashtirilgan.